**Els productes i la cuina pratencs busquen deixar empremta en l’Alimentària 2024, amb iniciatives com l’estand de la Cooperativa Agrícola**

L’agricultura i la cuina de proximitat del Prat estaran més presents que mai a l’Alimentària, especialment de la mà de la Cooperativa Agrícola del Prat, que presentarà nous productes elaborats i basats en ingredients locals del Parc agrari del Baix Llobregat. L’edició d’enguany d’aquest saló internacional d’alimentació, begudes i *food service* se celebra del 18 al 21 de març a la Fira de Barcelona, on reuneix nombrosos expositors i ofereix un ampli programa d’activitats.

La pagesia i la gastronomia pratenques es visibilitzaran en aquest punt de trobada internacional de referència per a professionals del sector en dos estands. La Cooperativa Agrícola Prat disposarà d’un expositor on organitzarà activitats, com showcookings, per posar en valor els productes locals. A més a més, el programa La Sobretaula presentarà el capítol que va rodar l’any passat a la ciutat al seu estand, per on passaran alguns dels i les protagonistes, com Mari Pau Huguet i Pep Picas.

**L’alcalde del Prat, Lluís Mijoler Martínez visitarà el proper dilluns l’Alimentària. A les 11h, es dirigirà a l’estand de la Cooperativa i, a les 12h, al de la Sobretaula.**

CONVOCATÒRIA MITJANS DE COMUNICACIÓ

Acte: Alimentaria, Saló internacional d’alimentació, begudes i *food service.*

Dies: 18 – 21 de març.

Lloc: Recinte de Gran Via de la Fira de Barcelona (Av. Joan Carles I, 64, L’Hospitalet de Llobregat).

**Els mitjans que vulguin cobrir la fira s’hauran d’acreditar** a: [Acreditació premsa](https://registration.firabarcelona.com/?filterById=2253&_gl=1*vzm8jf*_ga*MTk1MjEzNTcwOC4xNzEwNTA0ODQw*_ga_M6K1RCKRKH*MTcxMDUwNDg0MC4xLjEuMTcxMDUwNTkyNS41OS4wLjA.#/es_CA/J037024/WEB/Press).